Iron Man 2 (soundtrack)

Το Iron Man 2 αποτελεί το soundtrack της ομώνυμης ταινίας, το οποίο κυκλοφόρησε στις 19 Απριλίου 2010, και αποτελείται αποκλειστικά από τραγούδια του Αυστραλιανού Hard Rock συγκροτήματος AC/DC. Το Iron Man 2: Original Motion Picture Score αποτελεί ένα ξεχωριστό άλμπουμ με τη μουσική επένδυση της ταινίας, την οποία συνέθεσε ο Τζον Ντέμπνεϊ, και κυκλοφόρησε στις 20 Ιουλίου 2010. Το κομμάτι «Make Way for Tomorrow Today», το οποίο χρησιμοποιήθηκε για την Stark Expo, το συνέθεσε ο Ρίτσαρντ Σέρμαν ως φόρο τιμής στο επίσης δικό του κομμάτι, «There's a Great Big Beautiful Tomorrow».

Iron Man 2
Ιστορικό

Το άλμπουμ των AC/DC ανακοινώθηκε στις 26 Ιανουαρίου 2010 και θεωρείται πως χρησιμοποιείται όπως και το Who Made Who για την ταινία Maximum Overdrive του Στίβεν Κινγκ• όχι ως μια συλλογή με τα μεγαλύτερα hits αλλά μια συλλογή η οποία περιέχει τόσο hits όσο και λιγότερο γνωστά κομμάτια. Ωστόσο, εν αντιθέση με το Who Made Who, σε αυτό το άλμπουμ δεν υπάρχουν καινούρια κομμάτια. Ο συμπρόεδρος της Columbia Records, Στιβ Μπάρνετ, είπε: «Το όραμα και το πάθος του Τζον Φαβρό για τη μουσική των AC/DC δένει άψογα με αυτή την απίστευτη ταινία. Η μουσική πραγματικά υπογραμμίζει την έντονη ενέργεια και τον ενθουσιασμό που υπάρχει σε αυτήν».

Το άλμπουμ περιέχει μια μίξη από τραγούδια τόσο της εποχής όπου ο Μπον Σκοτ βρισκόταν στο μικρόφωνο του συγκροτήματος, όσο και της εποχής που βρισκόταν ο Μπράιαν Τζόνσον. Περιέχει συνολικά δεκαπέντε κομμάτια από δέκα διαφορετικά άλμπουμ, τα οποία ηχογραφήθηκαν από το 1975 μέχρι το 2008. Όλα τα κομμάτια υπέστησαν remix από τον Μάικ Φρέιζερ, έτσι ώστε να μπορούν να χρησιμοποιηθούν σε πιθανή συμπερίληψή τους στην ταινία. Μόνο δύο κομμάτια, τα Shoot to Thrill και Highway to Hell χρησιμοποιήθηκαν ολόκληρα στην ταινία, ενώ το Back in Black είχε ουσιαστικά χρησιμοποιηθεί στην προηγούμενη ταινία. Τα κομμάτια Thunderstruck, War Machine και The Razors Edge χρησιμοποιήθηκαν σε τρέιλερ και διαφημιστικά για την ταινία.

Λίστα κομματιών

Προσωπικό
Οι μουσικοί που συμμετείχαν στις ηχογραφήσεις των τραγουδιών:
 Άνγκους Γιανγκ - Κύρια κιθάρα
 Μάλκολμ Γιανγκ - Ρυθμική κιθάρα, Φωνητικά
 Μπράιαν Τζόνσον - Τραγούδι (κομμάτια 1, 3, 5, 6, 8, 11, 12, 14)
 Μπον Σκοτ - Τραγούδι (κομμάτια 2, 4, 7, 9, 10, 13, 15)
 Κλιφ Ουίλιαμς - Μπάσο, Φωνητικά (κομμάτια 1–8, 11, 12, 14, 15)
 Μαρκ Έβανς - Μπάσο (κομμάτια 9, 10, 13)
 Φιλ Ραντ - Τύμπανα (κομμάτια 1–5, 7–11, 13–15)
 Κρις Σλέιντ - Τύμπανα (κομμάτια 6, 12)

Ιστορία κυκλοφορίας
 Χώρα Ημερομηνία Ηνωμένο Βασίλειο 19 Απριλίου 2010 Ηνωμένες Πολιτείες 20 Απριλίου 2010 Αυστραλία 23 Απριλίου 2010

Βίντεο κλιπ
Στις 26 Ιανουαρίου 2010, κυκλοφόρησε το βίντεο κλιπ του τραγουδιού Shoot to Thrill με αποκλειστικό υλικό από την ταινία. Το υλικό από τις συναυλίες του συγκροτήματος που χρησιμοποιήθηκαν σε αυτό προέρχονται από την εμφάνισή τους στο Μπουένος Άιρες το 2009, υλικό το οποίο χρησιμοποιήθηκε και αργότερα στην συναυλιακή ταινία Live at River Plate. Μετά την κυκλοφορία του άλμπουμ, κυκλοφόρησε ακόμα ένα βίντεο κλιπ με υλικό από τη συναυλία στο Μπουένος Άιρες και την ταινία, αυτή τη φορά όμως με την ερμηνεία του τραγουδιού Highway to Hell.

Κριτικές

Ο Στίβεν Τόμας Έρλγουαιν από τη διαδικτυακή μουσική σελίδα AllMusic έδωσε στο soundtrack μικτή κριτική δηλώνοντας: «Αυτή είναι μια καλή μουσική κιθάρας με μόνο ψεγάδι το ότι παίζει σε ασφαλές έδαφος...εκτός αν σταματήσεις για να σκεφτείς πως μπορεί να είναι λίγο ρίσκο το να δώσεις μια συλλογή από μουσική τριάντα χρόνων στο εφηβικό κοινό του Iron Man 2». Ο Μάικ Ντάιβερ από το BBC έδωσε θετική κριτική στο άλμπουμ λέγοντας: «Οι νεαρότεροι ακροατές μπορεί να το βρουν λίγο κλισέ, αλλά θυμηθείτε: Οι AC/DC είναι οι δημιουργοί, οι μιμητές τους είναι αυτοί που ευθύνονται για τη μείωση της δύναμης του πακέτου. Για αυτούς που σκοπεύουν να ροκάρουν, χαιρετίστε ακόμα μια φορά τους συνεχώς ενθουσιώδεις πατέρες σας».

Θέσεις στα τσαρτ και πιστοποιήσεις
Το Iron Man 2 βρέθηκε στην πρώτη θέση των τσαρτ του Ηνωμένου Βασιλείου μετά την κυκλοφορία του, δίνοντας στους AC/DC για τρίτη φορά την πρώτη θέση στο Ηνωμένο Βασίλειο μετά τα άλμπουμ Back in Black και Black Ice. Βρέθηκε επίσης στην τέταρτη θέση των τσαρτ του Billboard 200 στις Ηνωμένες Πολιτείες, πουλώντας 76,000 αντίτυπα την πρώτη εβδομάδα κυκλοφορίας του. Έγινε το όγδοο άλμπουμ του συγκροτήματος που έφτασε στο Top 10 στις Ηνωμένες Πολιτείες. Κατέκτησε επίσης την πρώτη θέση στη λίστα με τα Mainstream Rock άλμπουμ, στην οποία και παρέμεινε στην κορυφή για πέντε συνεχόμενες εβδομάδες.

Τσαρτ
Τσαρτ (2010)ΥψηλότερηθέσηΑυστραλία2Αυστρία1Βέλγιο (Flanders)1Βέλγιο (Wallonia)2Γερμανία1Δανία3Ελβετία1Ελλάδα1Ηνωμένο Βασίλειο1ΗΠΑ Billboard 2004Ιρλανδία1Ισπανία2Ιταλία3Καναδάς1Μεξικό7Νέα Ζηλανδία1Νορβηγία1Ολλανδία5Ουγγαρία2Πολωνία5Πορτογαλία6Σουηδία1Φινλανδία5

Τέλος του χρόνου τσαρτ
 Τσαρτ (2010) ΘέσηΓερμανία38Δανία16Ευρωπαϊκά Top 100 άλμπουμ14Ηνωμένο Βασίλειο39ΗΠΑ Billboard 20065Ισπανία40

Πιστοποιήσεις
 Χώρα Πιστοποίηση Πιστοποιημένες μονάδες/Πωλήσεις Αυστραλία (ARIA) Πλατινένιο 70,000^Αυστρία (IFPI Austria) Γράψτε AC/DC στο πεδίο Interpret. Γράψτε Iron Man 2 στο πεδίο Titel. Επιλέξτε album στο πεδίο Format. Πατήστε Suchen. Χρυσό 10,000*Γερμανία (BVMI)Χρυσό100,000^Ελβετία (IFPI Switzerland)Πλατινένιο30,000^Ελλάδα (IFPI Greece)Χρυσό3,000^Ηνωμένο Βασίλειο (BPI) Επιλέξτε albums στο πεδίο Format. Επιλέξτε Platinum στο πεδίο Certification. Γράψτε Iron Man 2 - OST στο πεδίο «Search BPI Awards» και τότε πατήστε Enter.Πλατινένιο300,000^ΗΠΑ (RIAA)Χρυσό500,000^Ιρλανδία (IRMA)Πλατινένιο15,000^Ιταλία (FIMI)Πλατινένιο60,000*Μεξικό (AMPROFON) Γράψε AC/DC στο πεδίο κάτω από τη στήλη ARTISTA και Iron Man 2 στο πεδίο κάτω από τη στήλη TÍTULOΧρυσό30,000^Νέα Ζηλανδία (RMNZ)Χρυσό7,500^Ουγγαρία (MAHASZ)Πλατινένιο6,000^Πολωνία (ZPAV)Χρυσό10,000*Σουηδία (GLF)Πλατινένιο40,000^Φινλανδία (Musiikkituottajat)Πλατινένιο24,433*τα στοιχεία των πωλήσεων βασίζονται μόνο στην πιστοποίηση
^τα στοιχεία των αποστολών βασίζονται μόνο στην πιστοποίηση

Iron Man 2: Original Motion Picture Score

Λίστα κομματιών

Υποδοχή

Ο Τζέιμς Κρίστοφερ Μόνγκερ από τη διαδικτυακή μουσική σελίδα AllMusic ένιωσε πως ο Ντέμπνεϊ «έπρεπε να αντιμετωπίσει ένα συνεχές φράγμα κλασικών τραγουδιών των AC/DC όταν συνέθετε τη μουσική». Ο Μόνγκερ θεώρησε πως το κομμάτι I Am Iron Man ήταν «μια αφύπνιση, μια ηρωική, παλιομοδίτικη έκρηξη όλων των Αμερικανικών ένδοξων κομματιών που ακούγονται ξηλωμένα (με την καλή έννοια) σε ένα παλιό επεισόδιο της τηλεοπτικής σειράς The A-Team. Το θεματικό κομμάτι του ανταγωνιστή Ιβάν Βάνκο, είναι κατάλληλα μυϊκό και ακούγεται Ρωσικό, ενώ τα σκηνικά δράσης είναι ογκώδη και γεμάτα με ριπές διαστρεβλωμένης κιθάρας (πιθανώς ένα νεύμα προς την πανταχού παρωδία του Άνγκους Γιανγκ), με αποτέλεσμα τη δημιουργία μιας μουσικής επένδυσης η οποία είναι κάτι περισσότερο από αντάξια του ναρκισσιστικού, βαριά θωρακισμένου πρωταγωνιστή της».

Επιπρόσθετη μουσική
Κομμάτια τα οποία δεν συμπεριλαμβάνεται στο soundtrack, αλλά ακούγονται στην ταινία:
«Should I Stay or Should I Go» από The Clash - Ακούγεται όταν ο Τόνι Σταρκ ξεκινάει τους υπολογιστές στο εργαστήριό του.
«The Magnificent Seven» από The Clash - Όταν ο Τόνι και ο Χάπι πυγμαχούν.
«California Love» by 2Pac, Dr. Dre & Roger Troutman - Ακούγεται ελάχιστα κατά τη διάρκεια του πάρτι γενεθλίων του Τόνι.
«Another One Bites the Dust» από Queen - Μέρος της μουσικής κατά τη σκηνή της μάχης με τους Τόνι Σταρκ και Αντισυνταγματάρχη Τζέιμς Ρόουντς.
«It Takes Two» από Rob Base και DJ E-Z Rock - Μέρος της μουσικής κατά στη σκηνή της μάχης με τους Τόνι Σταρκ και Αντισυνταγματάρχη Τζέιμς Ρόουντς.
«Robot Rock» από Daft Punk - Μέρος της μουσικής κατά στη σκηνή της μάχης με τους Τόνι Σταρκ και Αντισυνταγματάρχη Τζέιμς Ρόουντς.
«Pick Up the Pieces» από Average White Band - Όταν ο Τζάστιν Χάμερ κάνει την είσοδό του πάνω στη σκηνή.
«Groove Holmes» από The Beastie Boys - Μέρος της μουσικής όταν ο Σταρκ κάθεται στην πινακίδα του «Randy's Donuts».
Ένα ποτ πουρί από τα ακόλουθα Αμερικανικά πατριωτικά τραγούδια ακούγονται κατά τη διάρκεια της παρουσίασης του Τζάστιν Χάμερ: «The Caissons Go Rolling Along», «Anchors Aweigh», «The U.S. Air Force» και «In The Halls of Montezuma».

Εξωτερικοί σύνδεσμοι
 Τα soundtracks του Iron Man 2 στην IMDb

Παραπομπές

Κατηγορία:Άλμπουμ του 2010
Κατηγορία:Compilation άλμπουμ των AC/DC
Κατηγορία:Soundtracks της Πρώτης Φάσης του Κινηματογραφικού Σύμπαντος της Marvel
Κατηγορία:Iron Man (σειρά ταινιών)